
Lingua aromanian 


Le aromaniano (equalmente cognoscite como macedo- 
romaniano, arumano or vlach in le major parte de altere 
paises; in aromaniano: limba aromana, limba 
armaneasca, armaneashti or armaneshce ) es un lingua 
romanic parlate in Europa del sud-est. 

Illo esseva formate post le romanisation del Balcanes e 
ha multe characteristicas in commun con le romaniano, 
habente un grammatica e morphologia similar. Le 
dissimilaritate le plus importante inter le romaniano e le 
aromaniano es le vocabulario, que in caso del 
romaniano ha essite influentiate plus per le linguas slave 
vicin, durante que le aromaniano ha prestate multe 
vocabulario del lin gua grec con que illo ha essite in 
proxime contacto trans su historia. 

Le question si le romaniano e le aromaniano es duo 
linguas distincte o solmente dialectos del mesme lingua 
es ancora sub debatto, ben que debe esser addite que iste 
question es sovente cargate con implicationes politic. 

Lingua aromanian 

Nomine 

Limba armaneasca, 

native: 

Armaneashce, Armani 

instantia de: 

lingua[*], lingua modernef*], 
definitely endangered language[*] 

subclasse de: 

Eastern Romance languagesj*] 

Personas: 

112 960 

Scriptura: 

Phylogenese: 

alphabeto latin 

Statuto 


official 


Codices de 


position 


ISO 639-2 

rup 

ISO 639-3 

rup (http://www-01.sil.org/iso639- 


3/documentation.asp?id=rup) 

Glottolog 

aroml237 (http://glottolog.org/res 
ource/languoid/id/aroml237) 

IETF ID 

rup 

Wikimedia ID rup (https://rup.wikipedia.org) 

categoria 

principal: 

Category:Aromanian language 


Distribution geographic 


Le lingua e gente aromanian es officialmente recognoscite como un minoritate in le Republica de 
Macedonia ex-yugoslave, ma grande communitates aromanian se trova equalmente in Albania, Grecia, 
Bulgaria, Serbia, Montenegro e in Romania, a ubi alcun aromanianos ha migrate del Balcanes post le 
destruction del colonias aromanian in Moscopole e Gramoste/Grammos. 







Historia 


Le lingua es similar al romaniano e su differentia le plus grande jace in le vocabulario. II ha multo minus 
parolas slave in le aromaniano que in le romaniano, e multo plus parolas grec, un reflection del proxime 
contacto del aromaniano con le greco trans multo de su historia. 

II es generalmente considerate que inter 800 e 1200 annos retro, le latino vulgar parlate in le provincias 
balcanic del Imperio Roman se fragmentava in quatro linguas: daco-romaniano (le lingua romanian de 
hodie), aromanianio, meglenitico e istro-romaniano. A1 tempore del fragmentation, le latino vulgar balcanic 
(sovente appellate proto-romaniano) contineva circa 300 parolas in commun con le albaniano (considerate 
de esser de origine dacian) e circa 70 initial prestationes slave, ma nulle parolas hungare. 

Le influentias grec es multo plus forte in le aromaniano que in altere linguas romanic oriental, specialmente 
proque le aromaniano construeva neologismos de parolas grec, durante que le romaniano basava le major 
parte de su neologismos super le italiano e le francese. 

In addition, con le venita del Turcos in le Balcanes, le aromaniano recipeva tamben alcun parolas turc. 
Totevia le composition lexic remane principalmente romanic. 

Dialectos 


II ha duo major dialectos aromanian que es nominate post duo respective locationes hodie situate in Albania: 
le dialecto moscopole (del citate de Moscopole, equalmente cognoscite como le "Jerusalem aromanian") e le 
dialecto gramustean (del region Gramostea/Grammos). 

Grammatica 


Le grammatica e morphologia es similar a altere linguas romanic e multo similar a romaniano. Le 
caracteristicas simlare con romaniano es: articulo definite es un particulo clitic, appendente se al fin del 
parola; le articulos definite e indefinite pote esser inflectite, e le substantivos es classificate in tres generes 
grammatical, masculin, feminin e neutre. 


Exemplo del lingua 


Tuti iatsali umineshtsa s-fac liberi shi egali la namuzea shi-ndrepturli. Eali suntu harziti cu 
fichiri shi sinidisi shi lipseashti un cu alantu sh-si poarta tu duhlu-a fratsaljiljei. 

(Articulo 1 del Declaration Universal del Derectos Human) 

Comparition con le romaniano 


Le sequente texto es pro comparar le aromaniano con le romaniano, con un traduction in interlingua. Le 
selection del parolas in le version romanian favorava le correspondentia al texto aromanian, ben que in le 
romaniano moderne altere parolas poterea esser plus appropriate. Le traduction in interlingua es solmente 
providite como un guida del significato, ma il esseva essayate a mantener le correspondentia del ordine del 
parolas con le original. 

aromaniano romaniano interlingua 

Vocala easti un son dit Vocala este un sunet din Le vocal es un sono in le 








zburarea-a omlui, faptu cu 
tritsearea sonora, libira sh- 
fara cheadica, a vimtului prit 
canalu sonor (adrat di 
coardili vocali shi ntreaga 
gura) ica un semnu grafic 
cari aspuni un ahtari son. 

Ashi bunaoara, avem shasili 
vocali tsi s-fac cu vimtul tsi 
treatsi prit gura, iu limba 
poati si s-afla tu un loc ica 
altu shi budzali pot si sta 
dishcljisi una soe ica alta. 

Vocalili pot s-hiba 
pronuntsati singuri ica 
deadun cu semivocali i 
consoani. 


vorbirea omului, facut cu 
trecerea sonora, libera §i fara 
piedica, avTntului prin canalul 
sonor (compus din coardele 
vocale §i Tntreaga gura) sau 
un semn grafic care 
reprezinta un atare sunet. 

A§a bunaoara, avem §ase 
vocale ce se fac cu vTntul ce 
trece prin gura, unde limba 
poate sa se afle Tntr-un loc 
sau altul §i buzele pot sa stea 
deschise un soi sau altul. 

Vocalele pot sa fie pronunfate 
singure sau deodata cu 
semivocale sau consoane. 


linguage del homines, facite con 
le passage sonor, libere e sin 
impedimento del vento per le 
canal sonor (componite del 
chordas vocal e del integre 
bucca) o un signo graphic que 
representa un tal sono. 

Assi per exemplo, nos ha sex 
vocales que se face con le vento 
que passa per le bucca, ubi le 
lingua pote trovar se in un loco o 
altere e le labios pote esser 
aperite de un modo o altere. 

Le vocales pote esser 
pronunciate singule o insimul con 
semivocales o consonantes. 


Vide etiam 


■ Le Union linguistic balcanic 

■ Linguas romanic 

Ligamines externe 


■ Macedon Armans Council (http://www.Makedonarman-council.org/) 

■ Macedon Armans Association from France (http://www.armanami.org/) 

■ Ethnologue entry for Aromanian (http://www.ethnologue.org/show_language. asp?code=rup) 

■ Asterios Koukoudis: Studies on the Vlachs (http://www.vlachs.gr) 

■ Greek Helsinki Human Rights Organization: Aromanians (Vlachs) in Greece (http://www.greek 
helsinki.gr/bhr/english/special_issues/aromanians.html) 

■ Conjugation of verbs in Aromanian and Istro-Romanian (http://www.verbix.com/documents/rom 
anian.htm) 

■ Romanian and the Balkans, with some references to Aromanian (http://www.ling.ohio-state.ed 

Le texto es disponibile sub le licentia Creative Commons Attribution-ShareAlike; additional conditiones pote esser in 
vigor. Vide Conditiones de uso pro detalios. 



